b'\n_START_ARTICLE_\nSant Joan de Montdarn (Viver i Serrateix)\n_START_SECTION_\nHist\xc3\xb2ria\n_START_PARAGRAPH_\nLa primera refer\xc3\xa8ncia escrita que documenta l\'exist\xc3\xa8ncia del lloc data de l\'any 922. Es tracta de l\'acte de consagraci\xc3\xb3 de l\'esgl\xc3\xa9sia amb una petita comunitat canonical de sacerdots, feta pel bisbe Radulf d\'Urgell, a petici\xc3\xb3 de l\'abadessa Emma de Sant Joan de les Abadesses. Ara b\xc3\xa9, tenim indicis que el lloc ja devia \xc3\xa9sser habitat abans, i el culte a Sant Joan (probablement per la forn\xc3\xadcula excavada a la roca) podria ser anterior. Existeix la refer\xc3\xa8ncia \xe2\x89\xaavilla que vocant sancti Iohannis Antiquitatis\xe2\x89\xab, o "Sant Joan de l\'antiguitat". Alguns estudiosos indiquen que podria haver-hi hagut vida erem\xc3\xadtica en \xc3\xa8poca visig\xc3\xb2tica (segles VI-VII). Sembla que en la petita balma que es troba al peu de la roca que sustenta l\xe2\x80\x99edifici, actualment amagada per gran nombre d\xe2\x80\x99esbarzers, hi havia vida erem\xc3\xadtica, de fet s\xe2\x80\x99esmenta com un eremitori dedicat a Sant Joan Baptista._NEWLINE_La fundaci\xc3\xb3 del monestir s\'emmarca dins la pol\xc3\xadtica de repoblaci\xc3\xb3 d\'aquest territori, pr\xc3\xb2pia de l\'\xc3\xa8poca de Guifr\xc3\xa9 el Pil\xc3\xb3s. El monestir es va suprimir en el segle XI i Sant Joan va quedar com a simple parr\xc3\xb2quia. Durant molts segles va ser una cru\xc3\xaflla de camins de traginers.'